VIRON PASTORIT AREENALLA
Tervetuloa ohjelmaan!
Nimeni on Jaanus Pedak.
Olen Viron Helluntaikirkkoon kuuluvan Sakun seurakunnan pastori.
Haluan tänään keskustella aiheesta, joka on lähellä sydäntäni: -
Jumalan kanssa kulkeminen.
Muistelen omaa menneisyyttäni, -
lähes 20 vuotta sitten Jumala kutsui minua.
Jumala muutti sisimpääni, ymmärrystäni ja ajattelumallejani.
Lähes 20 vuotta sitten.
Hän pelasti minut, mutta Hän myös kutsui minut -
oman valtakuntansa palvelukseen.
Hän esitti minulle haasteen, -
osallistua seurakunnan työhön ja evankeliumin julistamiseen.
Kun Jumala kutsui minua, minusta tuli Jumalan lapsi.
Halusin jakaa sitä muiden kanssa.
Halusin kertoa muille tästä ilosanomasta.
Kerron esimerkin.
Kun mies ostaa auton tai uuden kännykän, -
tai jonkun muun "miesten lelun", -
hän haluaa kertoa siitä muille.
Kun nainen ostaa uuden mekon tai laittaa uuden kampauksen, -
muutaman tunnin päästä kaikki ystävät tietävät siitä, -
että hän osti jotain uutta.
Hän haluaa jakaa ilon muiden kanssa.
Samalla tavalla, kun tulin uskoon, -
tahdoin kertoa siitä muille.
En halunnut pitää sitä vain itselläni.
Kuljen nyt Jumalan kanssa ja pidän sen omana tietonani.
Kerroin muille, mitä elämässäni tapahtui.
Tietysti jotkut ihmiset ottivat sen vastaan, -
toiset vain nyökkäilivät, joku ajatteli, että jotain on väärin.
Mutta rohkaisin itseäni ja muita, sanoin olevani nyt oikealla tiellä.
Ennen olin väärällä tiellä, tein syntiä, -
elin niin kuin itse tahdoin.
Minulla oli omat periaatteeni, miten elää elämääni.
Mutta Jumala tuli ja muutti minut, antoi elämääni toisen suunnan.
Jumalan kanssa kulkeminen, -
kristityn elämä, se on käytännön elämää.
Me emme leiju pilvissä.
Se on käytännön elämää.
Raamattu, Jumalan Sana, on käytännöllinen kirja.
Raamattu kertoo avioliitosta, raha-asioista.
Raamattu kertoo siitä, miten kohdella lähimmäisiä.
Raamattu sanoo: Rakasta Jumalaa kaikesta sydämestäsi ja mielestäsi, -
ja rakasta lähimmäistäsi niin kuin itseäsi.
Jeesus sanoi, että näissä käskyissä on koko laki ja profeetat.
Raamattu on käytännöllinen. Raamattu kehottaa meitä myös -
rakastamaan ja rukoilemaan vihollistemme puolesta.
En tiedä yhtäkään toista opetusta, missä kehotettaisiin tekemään näin.
Näin Jumalan Sana opettaa.
Raamattu sanoo, että meidän tulee elää Herralle kunniaksi.
Luen Efesolaiskirjeen luvusta 4 jakeet 1-2.
Apostoli Paavali sanoo näin: -
"Minä, joka olen Herran vuoksi vankina, -
kehotan teitä siis elämään saamanne kutsun arvoisesti, -
aina nöyrinä, lempeinä ja kärsivällisinä.
Auttakoon rakkaus teitä tulemaan toimeen keskenänne."
Luen vielä 1. Tessalonikalaiskirjeestä 2:11-12: -
"...me kehotimme ja rohkaisimme teitä jokaista kuin isä lapsiaan -
ja vetosimme teihin, että eläisitte Jumalalle kelpaavaa elämää, -
sillä hän kutsuu teitä valtakuntaansa ja kirkkauteensa."
Paavalilla on tässä tärkeitä ajatuksia.
Hän tahtoo, että eläisimme Jumalalle kelpaavaa elämää.
Toisin sanoen, että olisimme Jumalalle mieliksi.
Kristityn elämässäni olen ymmärtänyt, -
että Jumalalle on helpompi olla mieliksi kuin ihmisille.
Sillä ihmisillä on tietyt odotukset.
Jos emme täytä ihmisten odotuksia, he pettyvät.
Olen itsekin pettynyt ihmisiin ja päin vastoin.
Mutta voin varmasti sanoa, omasta elämänkokemuksestani, -
että Jumalaan et voi koskaan pettyä.
Raamattu sanoo, että Jumala on auttajamme.
Hän ei jätä eikä hylkää meitä.
Kun kuljemme Jumalan kanssa, olemme Hänelle mieliksi, -
emme koskaan pety Häneen.
Raamattu kehottaa meitä myös kasvamaan Jumalan tuntemisessa.
Joka päivä voimme oppia tuntemaan Jumalaa.
Tietysti meidän täytyy kasvaa siinä.
Se on meidän osamme, sinun ja minun.
Jumala ei tee kaikkea meidän puolestamme.
Meillä voi olla väärä käsitys asioista, -
laitamme asioita Jumalan harteille.
Jumala tule ja tee! Käskytämme Häntä.
Itse emme tee mitään.
Toinen äärimmäisyys on se, -
että yritämme tehdä kaikki asiat Jumalan puolesta.
Mutta asia on näin: -
Jumala tekee oman osansa, ja minulla, ihmisellä, on oma osani.
Jumala ei herää puolestani tai pese hampaitani.
Minun täytyy tehdä se itse.
Jumala ei lähde puolestani töihin.
Voin luetella esimerkkejä loputtomiin.
Mutta on asioita, mitkä ovat Jumalan vastuulla.
Niitä me emme voi tehdä.
Eli Jumalan tuntemisesta...
Meidän tulee varata aikaa Jumalaa varten.
Rukoilla, lukea Sanaa, käydä seurakunnassa.
Meidän tulee vahvistua sisäisesti.
Ulkoinen vahvuus on asia erikseen.
Mies voi käydä salilla, pumpata lihasta, syödä oikein.
Näin hän tekee itsestään ulkoisesti vahvan.
Hän voi olla ulkoisesti vahva, mutta sisäisesti heikko.
Raamattu kertoo meille sisäisestä vahvuudesta.
Se tulee ilmi tietyissä tilanteissa, vaikeuksissa.
Kristityilläkin on vaikeita aikoja.
Kaikki ei suju aina hyvin ja nopeasti.
On kriisejä ja vaikeita aikoja.
Vaikeudet vahvistavat meitä.
Vaikeuksissa opimme luottamaan Jumalaan.
Raamattu sanoo Roomalaiskirjeessä, -
että kaikki koituu niiden parhaaksi, jotka Jumalaa rakastavat -
ja jotka hän on suunnitelmansa mukaisesti kutsunut.
Jumalan kanssa kulkiessa kaikki koituu parhaaksemme.
Jopa vaikeudet ja kriisit.
Ehkä sinulla on suhdeongelmia, työasiat eivät ole niin kuin pitäisi.
Haluan rohkaista sinua luottamaan Jumalaan.
Aikaisemmin mainitsin, että Jumala on auttajamme.
Hän ei hylkää eikä jätä.
Jumala ei jätä meitä, näin Raamattu lupaa.
Jos rakastan Jumalaa ja laitan Hänet esisijalle, -
Hän lupaa, ettei koskaan jätä.
Matteus 6:33 sanotaan: -
"Etsikää ensin Hänen valtakuntaansa, niin kaikki muu teille annetaan."
Kaksi tärkeää seikkaa.
Ensinnäkin, etsikää ensin Jumalaa.
Toinen tärkeä asia, jonka usein unohdamme, -
meidän tulee etsiä myös Hänen tahtoansa.
Etsimme kyllä Jumalaa, mutta haluamme saada oman tahtomme.
Mutta Raamattu sanoo Jesajan kirjassa, -
että meidän tahtomme on kuin likainen vaate.
Likaiset vaatteet pestään puhtaaksi.
Likaisia vaatteita ei voi laittaa päälle.
Jos ne eivät puhdistu edes pesussa, vaatteet täytyy heittää pois.
Samaa pätee meidän omaan tahtoomme.
Helppo esimerkki: -
Joku sanoo jotain, joka loukkaa minua.
Tai joku kohtelee minua väärin.
Kristittynä minun ei kuulu kostaa hänelle.
Vaikka itse haluaisin sanoa jotain.
Millä oikeudella hän minua näin kohtelee?
Mutta kristittynä en voi sitä tehdä.
Minun tahtoni on Kristuksen tahto.
Jeesus on paras esimerkkimme.
Ennen ristiinnaulitsemista Jeesusta pilkattiin, -
Hänen päälleen syljettiin.
Mutta Hän ei tehnyt mitään kostaakseen heille.
On tärkeää huomata, -
että kun etsimme Jumalaa, etsimme Hänen tahtoaan.
Nämä kaksi kuuluvat yhteen: Jumala ja Hänen tahtonsa.
Raamattu sanoo, että kaikki muu meille annetaan.
Tämä on Jumalan lupaus.
Meidän osamme on etsiä Jumalaa.
Laitamme Jumalan esisijalle. Se on kaikkein tärkeintä.
Kun laitamme Jumalan esisijalle, -
etsimme Hänen tahtoaan, emme omaamme.
Minä tahdon ja minulla on oikeus... Emme etsi tekosyitä.
Jumalan Sana lupaa, että kaikki muu meille annetaan.
Olen kokenut omassa elämässäni, kuinka Jumala huolehtii.
Hän on antanut minulle työpaikan, ihmeellisen perheen, -
kaiken, mitä olen tarvinnut.
Täyttyvätkö kaikki toiveemme?
Se on ihan eri kysymys.
Mutta kaikki tarpeeni on kyllä tyydytetty.
Ruokaa riittää, on työpaikka.
Vaimoni rakastaa Jumalaa, kuljemme yhdessä Jumalan kanssa.
Jumala on antanut meille ihanat lapset.
Jumala huolehtii meistä.
Kaikki tulee Jumalalta.
Jumalan kanssa kulkiessa olen oppinut tuntemaan Häntä.
Raamattu sanoo, että Eenok kulki Jumalan kanssa
ja eräänä päivänä hänet otettiin pois.
Jumalan kanssa kulkeminen tarkoittaa sitä, -
että otan Jumalan huomioon.
Ollessani suurten valintojen edessä, tutkin Jumalan Sanaa.
Tutkin, mitä siellä sanotaan suhteista toisiin ihmisiin.
Raamattu sanoo: kristittyinä olemme maailman valo.
Raamattu sanoo, että olemme maan suola.
Se on minun osani, olla suolana ja valona.
Siihen on Jumala meidät kutsunut.
Paavali sanoo Roomalaiskirjeessä 1:17, -
että hän ei häpeä evankeliumia, sillä se on Jumalan voima pelastukseen -
jokaiselle, joka uskoo.
Evankeliumi on ilosanoma.
Sanomalehtiä lukiessasi huomaat, että siellä ei ole mitään ilahduttavaa.
Mitä negatiivisempi kansiuutinen, sitä myydympi lehti.
Ihmiset janoavat negatiivisuutta.
Positiivisia uutisia on hankalampi myydä.
Mutta evankeliumissa on Jumalan voima.
Evankeliumi on ilouutinen.
Paavali sanoo, ettei hän häpeä evankeliumia.
Jotta kasvaisimme Jumalan tuntemisessa...
Johannes 15:1-5 Jeesus kertoo, -
kuinka Hän puhdistaa oksat, jotta ne kantaisivat enemmän hedelmää.
Hänen Sanansa puhdistaa meidät.
Meidän tulee pysyä Jeesuksessa, niin Hän pysyy meissä.
Poimin ajatuksia näistä jakeista.
"Eihän oksa pysty tuottamaan hedelmää, ellei se pysy puussa, -
ja samoin ette pysty tekään, ellette pysy minussa."
Jeesus on viinipuu, me olemme oksat.
Kun pysymme Jeesuksessa ja Hän meissä, kannamme hedelmää.
Avainlause on tämä: -
Ilman Jeesusta emme pysty tekemään mitään.
Voimme yrittää omassa voimassamme, -
mutta Jeesus sanoo, että ilman Häntä emme voi mitään.
Toimimme vain yhdessä Jumalan kanssa.
Raamatussa sanotaan, Efesolaiskirje 1:3: -
"Ylistetty olkoon meidän Herramme Jeesuksen Kristuksen Jumala ja Isä!
Hän on siunannut meitä kaikella Hengen siunauksella, -
taivaallisilla aarteilla Kristuksessa."
Tämä ei tarkoita, etteikö Jumala siunaisi meitä myös fyysisesti.
Elämme fyysisessä maailmassa.
Jotkut sanovat, että raha on pahuuden juuri.
Raha ei ole ongelma, vaan rakkaus sitä kohtaan.
Eräs raamatunkäännös sanoo, että rahanahneus on kaiken pahan alku.
Raha itsessään ei ole hyvä eikä paha.
Rahanahneus on pahuuden alku.
Tietenkin Jumala siunaa meitä myös taloudellisesti.
Ensin Jumala haluaa siunata meitä hengellisesti.
Mitä se tarkoittaa?
Jumala antaa meille rauhan, ilon, kärsivällisyyden.
Jeesus sanoi, että maailmassa on ahdistus, -
mutta olkaa rohkeat, sillä Hän on voittanut maailman!
Elämme poliittisesti katsoen vaikeassa maailmantilanteessa.
Eri maissa on kriisejä ja sotia. Elämme turvattomassa maailmassa.
Jumalan Sana on ennustanut näin.
Jeesus tiesi, että nämä tapahtuvat tulevat.
Jeesus puhuu sodista ja luonnonkatastrofeista.
Raamattu kertoo näistä asioista etukäteen.
Jeesus sanoo: "Maailmassa teillä on ahdistus."
Mutta Hän rohkaisee olemaan rohkeita, -
sillä Hän on voittanut maailman.
Jeesus Kristus voitti maailman, kun Hänet ristiinnaulittiin.
Hän kantoi kaikki sairautemme ristinpuulla.
Raamattu sanoo, että Hän kantoi rikkomuksemme ja sairautemme.
Raamattu sanoo myös, että Hän voitti kuoleman.
Kuolema on voitettu Jeesuksessa Kristuksessa.
Kuolemaa ei pidä pelätä, kun kuljemme Kristuksen kanssa.
Kuolema on ovi ikuisuuteen.
Jos katsot tätä ohjelmaa etkä ole vielä kristitty, -
et ole antanut elämääsi Jeesukselle, etkä usko Herraan, -
kuljet vielä synneissäsi, eläen omaa elämääsi.
Yrität itse ratkaista asioita.
Haluan rohkaista sinua.
Jumala kutsuu sinua antamaan tänään elämäsi Hänelle.
Voit tunnustaa syntisi Hänelle juuri nyt, -
jos katsot tätä ohjelmaa ja tunnet Jumalan kutsun.
Tahdot tehdä elämässäsi täyskäännöksen.
Et halua enää elää samalla tavalla.
Ehkä sinulla on alkoholi- tai huumeongelmia.
Ehkä tupakkariippuvuus.
Tiedä, että Jeesus Kristus haluaa vapauttaa sinut tänään.
Jos Hän vapautti minut, Hän voi tehdä saman sinulle.
Jeesus kutsuu sinua tänään.
Älä jätä kutsua huomisen varaan, et tiedä mitä huominen tuo.
Ehkä elät huomenna, ehkä et. Kukaan meistä ei tiedä.
Emme tiedä, tuleeko huominen.
Raamattu sanoo, että tänään on pelastuksen päivä.
Hän rakastaa sinua. Johannes 3:16 sanotaan: -
"Sillä niin on Jumala maailmaa rakastanut, -
että Hän antoi ainokaisen poikansa, -
ettei yksikään, joka Häneen uskoo, hukkuisi, -
vaan saisi iankaikkisen elämän."
Rakas ystävä, Jumala haluaa antaa ikuisen elämän.
Jumala rakastaa sinua.
Ehkä koet, että kukaan ei rakasta sinua.
Ihmiset ovat hyljänneet sinut ja olet jäänyt yksin.
Voit antaa elämäsi Herralle ja et ole enää koskaan yksin.
Miksi? Jeesus haluaa olla kanssasi.
Sillä Hän kuoli puolestasi.
Jeesuksen Kristuksen veri vuodatettiin Golgatan ristillä -
sinun ja minun syntieni tähden.
Jumalan Sana sanoo, -
että Jeesuksen veri puhdistaa meidät kaikesta synnistä.
Hänen verensä puhdistaa.
Minä olen kokenut tämän omassa elämässäni.
Hän antoi syntini anteeksi.
Hän uudisti elämäni.
Raamattu sanoo, että ulkoinen ihminen vanhenee.
Kaikki vanhenemme vuosi vuodelta.
Mutta sisäinen ihminen uudistuu.
Se tarkoittaa, että Jumala muuttaa meitä sisäisesti.
Sitä työtä Hän tekee sisimmässämme.
En ole täydellinen, kukaan ei ole, -
mutta voimme muuttua aina enemmän Kristuksen kaltaiseksi.
Kristuksen kaltaisuus on rakkaudessa kulkemista, -
rauhaa, iloa, kärsivällisyyttä.
Se on jokapäiväistä elämää, kulkemista Jumalan kanssa.
Haluan rohkaista Sinua antamaan elämäsi Kristukselle.
Jos olet jostain syystä jäänyt Jumalasta kauas, -
Jumala kutsuu sinua takaisin.
Hän sanoo: "Tule luokseni, niin teen kaiken uudeksi."
Näin Jumala haluaa tänään rohkaista sinua.
Jumala haluaa vahvistaa sinua. Ole rohkea!
Vihollinen tulee syyttäen: "Teit tämän ja tuon asian väärin!"
Mutta Jumala ei koskaan syytä.
Jumala osoittaa kyllä ongelmasi, näyttäen mitä pitää muuttaa, -
mutta Hän koskaan ei syytä.
Ratkaisu on aina anteeksianto.
Jumala haluaa tänään antaa sinulle kaiken anteeksi.
Miksi? Hän rakastaa sinua.
Raamattu sanoo, että Jumala on rakastanut sinua ikuisella rakkaudella.
Suomennos: Sanna Pitko